b'\n_START_ARTICLE_\nGeorge Howard Darwin\n_START_SECTION_\n\xc5\xbdivljenje\n_START_PARAGRAPH_\nGeorge Darwin se je rodil v Down Houseu kot drugi sin in peti otrok Charlesa Darwina in Emme Darwin._NEWLINE_Od enajstega leta je \xc5\xa1tudiral pri Charlesu Pritchardu v Srednji \xc5\xa1oli Clapham in se leta 1863 vpisal na Kolid\xc5\xbe svetega Janeza v Cambridgei, nato pa se je kmalu prestavil na Koli\xc5\xbe Trinity, kjer je bil njegov tutor matematik Edward John Routh. Diplomiral je kot drugi najbolj\xc5\xa1i \xc5\xa1tudent leta 1868, ko je tudi zasedel drugo mesto za Smithovo nagrado, in bil izbran za \xc4\x8dlana kolid\xc5\xbea. Magisterij je opravil leta 1871. Leta 1872 je bil sprejet v odvetni\xc5\xa1ko zbornico, vendar se je vrnil k znanosti. Junija 1879 so ga izbrali za \xc4\x8dlana Kraljeve dru\xc5\xbebe. Leta 1884 je prejel njeno kraljevo medaljo, leta 1911 pa njeno Copleyjevo medaljo. Leta 1891 je podal njeno bakersko predavanje o temi\xc2\xa0\xc2\xbbplimskih napovedi\xc2\xab._NEWLINE_V letu 1883 je postal Plumeov profesor astronomije in eksperimentalne filozofije na Univerzi v Cambridgeu. Raziskoval je plimske sile, ki vplivajo na Sonce, Luno in Zemljo, in formuliral teorijo razcepitve nastanka Lune._NEWLINE_Bil je \xc4\x8dlan Kraljeve astronomske dru\xc5\xbebe (RAS) in je leta 1892 prejel njeno zlato medaljo. Med letoma 1899 in 1901 je bil predsednik RAS. Leta 1984 je RAS ustanovila nagradni lektorat in ga imenovala lektorat Georgea Darwina v njegovo \xc4\x8dast._NEWLINE_Leta 1908 je bil povabljeni predavatelj na Mednarodnem matemati\xc4\x8dnem kongresu v Rimu in je predaval o mehaniki, fizikalni matematiki in astronomiji. Kot predsednik Cambri\xc5\xa1kega filozofskega dru\xc5\xa1tva je imel uvodni nagovor na Kongresu leta 1912 o zna\xc4\x8daju \xc4\x8diste in uporabne matematike._NEWLINE_George in Maud Darwin sta leta 1885 kupila zgradbo Newnham Grange v Cambridgeu in jo precej preuredila. Od leta 1962 je Grange del Darwinovega kolid\xc5\xbea._NEWLINE_Darwin je pokopan na pokopali\xc5\xa1\xc4\x8du Trumpington Extension v Cambridgeu skupaj s sinom Leonardom in h\xc4\x8dero Gwen (Raverat). Njegovo \xc5\xbeeno lady Maud Darwin so kremirali v camri\xc5\xa1kem krematoriju. Njegov brata sir Francis Darwin in sir Horace Darwin in njuni \xc5\xbeeni so pokopani v Parish of the Ascension Burial Ground.\n_START_SECTION_\nPoimenovanja\n_START_PARAGRAPH_\nPo njem in njegovem o\xc4\x8detu Charlesu se imenuje asteroid notranjega dela glavnega asteroidnega pasu 1991 Darwin.'